  Анжелика Тихонова корреспондент 17-тӥ коньывуонэ Удмуртиысь ёрос эмъюртъёсысь валтӥсь эмчиослы 30 LADA Vesta машинаослэсь усьтонъёссэс сётӥзы. Со сярысь элькунысь тазалыкез утёнъя министерстволэн пресс-службаез ивортӥз. Выль машинаосын эмчиосты висисьёс доры нуллозы, анализъёсты эмъяськонниосы вайылозы Кызьы пусйиз Удмуртиысь кивалтэтлэн тӧроезлэн воштӥсез Анастасия Муталенко, нырысетӥ эмъюрттэт сётонэз ӟечгес радъян понна машина курыса вазиськонъёс вазенгес вуыло вал ини. Удмуртилэн тӧроез тазалыкез утёнъя министерстволы элькун коньдэтысь уксё висъяны пукмылъян кутӥз, вожвылъяськон ортчытэмын, поставщик быръемын но машинаос вуттэмын вал. Оглом 40 машинаос вуозы, туннэ ми 23-езлэсь усьтонъёссэс сётӥмы, эшшо 17-ез 1-тӥ шуркынмонозь ёросъёсы кошкозы Анастасия Муталенко, Удмуртиысь кивалтэтлэн тӧроезлэн воштӥсезУдмуртиысь кивалтэтлэн тӧроезлэн воштӥсезлэн кылъёсызъя, лизингъя огкыл куинь арлы чакламын ке но, вань машинаосты али ик вуттозы. Со тужгес но кулэ та вакытэ, куке дунне вылын лек чер кузёяське. Быдэн одӥг машина Алнаш, Балезино, Вавож, Грак, Дэбес, Эгра, Камбарка, Каракулино, Кез, Кизнер, Кияса, Красногорск, Пичи Пурга, Сьӧлта, Сюмси, Шаркан, Якшур-Бӧдья ёросъёсысь эмъюртъёс басьтӥзы. Быдэн кык машина Глаз ёроскуспо эмъюртлы, Сарапулысь кар эмъюртлы но Уваысь ёрос эмъюртлы висъязы. Эшшо сизьым машинаос 20-тӥ коньывуонозь Воткаысь, Юкаменск но Яр ёросъёсысь эмъюртъёсы вуозы. Та машинаос нырысь ик поликлиникаослы туж бадӟым юрттэт, тужгес но али, куке соослэн ужзы эшшо тросгес луиз. <...> Та машинаос висисьёсты нуллыны ӧвӧл чакламын, соослэн валтӥсь ужпумзы – висисьёсты дырыз дыръя чаклан Георгий Щербак, Удмуртиысь тазалыкез утёнъя министрТехникаез 36 толэзьлы лизинген басьтӥзы. Выль транспорт оглом 22 миллион 900 сюрс манет тыр усиз. Тегъёс: Тазалык Авто Ижкар Удмуртия Тазалыкезутёнъяминистерство автомашинаос тазалыкезутён  